Všetky
Zahlásenie sťažnosti v trestnom konaní
Opravným prostriedkom proti uzneseniu vydanému v trestnom konaní je sťažnosť. Sťažnosťou možno napadnúť každé uznesenie policajta (povereného príslušníka PZ alebo vyšetrovateľa PZ) okrem uznesenia o začatí trestného stíhania. Uznesenie súdu alebo prokurátora možno sťažnosťou napadnúť len v tých prípadoch, v ktorých to zákon výslovne pripúšťa, a ak rozhoduje vo veci v prvom stupni. Tento formulár slúži na podanie sťažnosti bez odôvodnenia s tým, že odôvodnenie bude predložené dodatočne. Podrobnejšie vysvetlenie nájdete tu.
Prevzatie dlhu so súhlasom dlžníka
Prevzatie dlhu je zmena v osobe dlžníka ku ktorej dôjde na základe dohody medzi veriteľom, dlžníkom a novým dlžníkom. Na základe prevzatia dlhu dôjde k zániku povinnosti pôvodného dlžníka plniť záväzok a vznikne povinnosť nového dlžníka plniť záväzok. V prípade, ak je záväzok zabezpečený ručením, je na prevzatie dlhu (so súhlasom dlžníka) potrebný aj súhlas ručiteľa. Ak s ním neprejaví súhlas, ručenie zanikne.
Pristúpenie k záväzku na základe dohody s dlžníkom
Pristúpenie k záväzku je dohoda medzi dlžníkom a novým dlžníkom, na základe ktorej sa nový dlžník stane zaviazaným popri pôvodnom dlžníkovi a teda bude povinný uhradiť veriteľovi dlh. V prípade, ak sa dohodne pristúpenie k záväzku len medzi novým dlžníkom a pôvodným dlžníkom, bez súhlasu veriteľa, veriteľ nemá právo požadovať splnenie záväzku od nového dlžníka, také právo má len pôvodný dlžník, keďže vznikne len právny vzťah medzi pôvodným a novým dlžníkom. Veriteľ sa môže domáhať len plnenia od pôvodného dlžníka, ale plniť je oprávnený aj nový dlžník.
Zmluva o nájme rodinného domu na dobu neurčitú
Nájomnou zmluvou sa prenajímateľ zaväzuje prenechať rodinný dom na užívanie na bližie neurčenú dobu a nájomca sa zaväzuje platiť nájomné.
Záložná zmluva na nebytový priestor
Záložnou zmluvou prenecháva záložca ako vlastník vec (nebytový priestor) záložnému veriteľovi na zabezpečenie jeho pohľadávky pre prípad, že nebude riadne a včas splnená. Záložné právo slúži na zabezpečenie pohľadávky a jej príslušenstva tým, že záložného veriteľa oprávňuje uspokojiť sa alebo domáhať sa uspokojenia pohľadávky zo zálohu, ak pohľadávka nie je riadne a včas splnená. Formulár slúži na vypracovanie záložnej zmluvy na nebytový priestor, nie na byt, inú budovu, pozemok alebo rodinný dom. Po vypracovaní záložnej zmluvy je potrebné vypracovať a podať návrh na vklad záložného práva do katastra nehnuteľností, aby záložné právo vôbec vzniklo.
Zmluva o podnájme bytu
Podnájomnou zmluvou sa nájomca zaväzuje prenechať byt, ktorý má sám prenajatý od prenajímateľa, na užívanie podnájomcovi, ktorý sa zaväzuje platiť za podnájom nájomné.
Výpoveď dohody o pracovnej činnosti
Formulár slúži na vytvorenie výpovede dohody o pracovnej činnosti. Dohodu možno jednostranne skončiť len výpoveďou bez uvedenia dôvodu s 15-dennou výpovednou dobou, ktorá sa začína dňom, v ktorom bola písomná výpoveď doručená druhej zmluvnej strane. Právo vypovedať dohodu má tak zamestnávateľ ako aj zamestnanec.